উল্লাপাড়ার নরসিংহপাড়া, শুকলাই ও শুকলহাটের গ্রামের মানুষদের জন্য নির্মিত হয়েছে এই ঈদগাহ। নরসিংপাড়া গ্রামের সাহিত্যিক, সাংবাদিক মোস্তাফা জাহাঙ্গীর আলম উদ্যোগ নিয়ে তিন গ্রামের মানুষসহ বিভিন্ন ব্যক্তির সহায়তায় প্রায় ৫৫ লাখ টাকা খরচে অভিনব এই দ্বিতল ঈদগাহ মাঠ নির্মাণ করেছেন। এটি এই জনপদের একমাত্র ভাসমান ঈদগাহ মাঠ। মাঠটি এখন মানুষের কাছে দর্শনীয় স্থান হিসাবে পরিচিত হয়ে উঠেছে। প্রতিদিন দূর-দূরান্ত থেকে মানুষ মাঠটি দেখার জন্য আসছে।